# metadata.dc.description.abstract[].value
En ciència, normalment els processos físics, fisiològics i cognitius s'estudien i s'analitzen separadament. Això permet simplificar i focalitzar la recerca i treure conclusions estadísticament significatives. Tanmateix, un cop s'han examinat separadament, cal reconstruir els elements per tenir una visió de conjunt. La neuròloga Christina Zelano, de la Northwestern University d'Illinois, als Estats Units, ha connectat els resultats preexistents que es tenien sobre la construcció dels records i la memòria al cervell amb els de l'efecte que exerceix el ritme respiratori sobre la neurofisiologia d'aquest òrgan, que se sap que condiciona aspectes tan importants com el processament emocional i la recuperació dels records. La conclusió a què ha arribat indica, segons s'ha publicat a la revista Neuroscience News, que el moment del ritme respiratori que afavoreix uns aprenentatges més eficients i una recuperació més òptima dels records és quan inspirem a través del nas.

# metadata.dc.rights[].value
(c) Edició de Premsa Periòdica Ara, 2023

# metadata.dc.source[].value
Divulgació i Premsa (Genètica, Microbiologia i Estadística)